
ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Εφαρμογή έμμεσων τεχνικών ελέγχου για τον προσ¬ 
διορισμό φορολογητέου εισοδήματος φυσικών 

προσώπων. 1 

Θέση σε ελεύθερη κυκλοφορία με ταυτόχρονη θέση 
σε καθεστώς τελωνειακής αποθήκευσης εμπορευ¬ 
μάτων που προορίζονται να παραδοθούν ως εφό¬ 
δια πλοίων και αεροσκαφών με απαλλαγή από το 


φόρο προστιθεμένης αξίας. 2 

Επιλογή των προς έλεγχο παραγραφόμενων υποθέ¬ 
σεων. 3 

ΑΠΟΦΑΣΕΙ Σ 

Αριθμ. ΔΕΣ Α 1077357 ΕΞ 2013 (1) 


Εφαρμογή έμμεσων τεχνικών ελέγχου για τον προσδι¬ 
ορισμό φορολογητέου εισοδήματος φυσικών προ¬ 
σώπων 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 66, 67 του Ν.2238/1994, 
όπως ισχύουν. 

2. Τις διατάξεις του άρθρου 48 του Ν.2859/2000, όπως 
ισχύουν. 

3. Τις διατάξεις του άρθρου 67Β του Ν.2238/1994, όπως 
προστέθηκαν με τις διατάξεις της παραγράφου 14 του 
άρθρου 4 του Ν.4038/2012 (ΦΕΚ14Α'/2012) και της πα¬ 
ραγράφου 6 του άρθρου 8 του Ν.4110/23.1.2013 (ΦΕΚ 
17Α72013) και τροποποιήθηκαν με το άρθρο 5Β περ.1 
του Ν.4079/20-9-2012 (ΦΕΚ 180 Α72012) 

4. Τις διατάξεις του Ν.3845/2010 (ΦΕΚ.65Α/6-5-2010) 
«Μέτρα για την εφαρμογή του μηχανισμού στήριξης της 
Ελληνικής οικονομίας από τα κράτη μέλη της Ζώνης του 
ευρώ και το Διεθνές Νομισματικό Ταμείο», όπως ισχύουν 
(παράρτημα III Οικονομικές πολιτικές παραγρ.13). 

5. Τις διατάξεις των άρθρων 67Α του Ν.2238/1994 και 
48Α του Ν 2859/2010, όπως προστέθηκαν με τις διατά¬ 
ξεις του άρθρου 8 του Ν.3943/2011 (ΦΕΚ.66Α72011) και 
συμπληρώθηκαν με τις διατάξεις του άρθρου 37 του 
Ν.4141/2013 (ΦΕΚ.81/Α75-4-2013). 


6. Τ ις διατάξεις του άρθρου 68 του Ν.2238/1994, όπως 
ισχύουν. 

7. Τις διατάξεις των άρθρων 70, 70Α, 71 και 74 του 
Ν.2238/1994 και τις διατάξεις του άρθρου 33 του 
Ν.3943/11, όπως ισχύουν. 

8. Τις διατάξεις της παραγράφου 2 του άρθρου 82 του 
Ν.2238/1994,όπως ισχύει μετά τις διατάξεις του άρθρου 
17 του Ν.3842/2010 (ΦΕΚ.58Α72010) περί υποχρεώσεων 
υπηρεσιών, νομικών προσώπων και οργανώσεων και 
τις αποφάσεις ΠΟΛ.1177/23-8-2011, ΠΟΛ.1077/26-3-2012, 
ΠΟΛ.1195/12-10-2012 και ΠΟΛ.1044/4-3-2013. 

9. Τις διατάξεις του άρθρου 15 και 16 του Ν.3888/2010 
(ΦΕΚ.175Α72010) και την ΠΟΑ 1095/29.4.2011 περί εισοδή¬ 
ματος από προσαύξηση περιουσίας της παραγράφου 3 
του άρθρου 15 του Ν.3888/2010. 

10. Την ανάγκη διευκόλυνσης του έργου των φορο¬ 
λογικών υπηρεσιών μέσω της απλούστευσης και επιτά¬ 
χυνσης των ελεγκτικών διαδικασιών και της έγκαιρης 
βεβαίωσης και είσπραξης δημοσίων εσόδων, στα πλαί¬ 
σια των αρχών της καθολικότητας, της αναλογικότητας 
και της δίκαιης κατανομής των φορολογικών βαρών. 

11. Την απόφαση 07927ΕΞ/19-9-2012 περί ανάθεσης 
αρμοδιοτήτων στον υφυπουργό Οικονομικών Γεώργιο 
Μαυραγάνη (ΦΕΚ.2574/Β/24-9-2012). 

12. Την απόφαση Δ6Α1015213/ΕΞ 2012 (ΦΕΚ.130/Β7 
28-1-2013) περί Μεταβίβασης Αρμοδιοτήτων στο Γενικό 
Γ ραμματέα της Γ ενικής Γ ραμματείας Δημοσίων Εσόδων. 

13. Την ΠΟΛ.1039/13.2.2012 (ΦΕΚ.342Β72012) περί ανακα¬ 
θορισμού της καθ’ ύλην αρμοδιότητας των ΔΟΥ και ΔΕΚ 
σε θέματα φορολογικού ελέγχου, όπως τροποποιήθηκε 
με την ΠΟΛ.1202/31-10-2012 (ΦΕΚ.3007/Β713-11-2012). 

14. Τις διατάξεις των άρθρων 34 και 35 του Ν.4141/2013 
(ΦΕΚ.81/Α75-4-2013), όπως εκάστοτε ισχύει. 

15. Τις αποφάσεις ΔΕΛΑ1139975/ΕΞ2012/10-10-2012 
(ΦΕΚ.2756Β711-10-2012) και ΔΕΛΑ1016842/ΕΞ2013/ 
25-1-2013 (ΦΕΚ.336/Β719-2-2013) περί ανάθεσης διενέρ¬ 
γειας Φορολογικών ελέγχων. 

16. Ότι από τις διατάξεις της Απόφασης αυτής δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Ορίζουμε το περιεχόμενο και τον τρόπο εφαρμογής 
των διεθνώς αναγνωρισμένων έμμεσων τεχνικών ελέγ¬ 
χου και συγκεκριμένα: 

• της ανάλυσης ρευστότητας (εσυΓΟθ από αρρϋσαΐίοπ 
οί ίυπάε ιτίθΙΐΊοά), 

• της καθαρής θέσης (ποί ννοΓίίι ΠΊθΙίιοά) 

• και των τραπεζικών καταθέσεων και δαπανών σε 
μετρητά (άαηΚ άοροείΐε από 0350 βχρβηάίΙυΓθ πίθΙΙποά). 

Οι ανωτέρω τεχνικές εφαρμόζονται στη διαδικασία 
του τακτικού ελέγχου για τον προσδιορισμό του πραγ¬ 
ματικού φορολογητέου εισοδήματος στις περιπτώσεις 
που α) υφίσταται αδικαιολόγητος πλουτισμός (περιουσι¬ 
ακά στοιχεία), β) πραγματοποιούνται δαπάνες οι οποίες 
δεν δικαιολογούνται από τα δηλωθέντα εισοδήματα του 
φορολογούμενου φυσικού προσώπου (ατομικά ή και 
οικογενειακά), γ) υπάρχουν βάσιμες υποψίες ή πληρο¬ 
φορίες ότι το πραγματικό εισόδημα είναι μεγαλύτερο 
από το δηλωθέν. 

Άρθρο 1 

Αντικείμενο έμμεσων τεχνικών ελέγχου 

Αντικείμενο των έμμεσων τεχνικών ελέγχου είναι η 
εξεύρεση μη δηλωθείσας φορολογητέας ύλης μέσω 
μιας μεθοδολογίας που αξιοποιεί τα στοιχεία, τις πλη¬ 
ροφορίες και τα δεδομένα για έσοδα κάθε πηγής και 
πραγματοποιηθείσες δαπάνες πόσης φύσεως, που η 
υπηρεσία διαθέτει ή συγκεντρώνει, για τον ελεγχόμενο 
τον/την σύζυγό του και τα προστατευόμενα μέλη αυτών. 

Αρθρο 2 

Περιεχόμενο - Ενέργειες Έμμεσων τεχνικών -Έννοιες 

2.1. Τεχνική ανάλυσης ρευστότητας του φορολογού¬ 
μενου (εουΐΌβ από 3ρρΙίθ3ίίοπ οί ίυπόε πιβίόοό 

Η τεχνική προσδιορίζει φορολογητέο εισόδημα αναλύ¬ 
οντας, τα έσοδα (φορολογητέα και μη), τις αγορές και 
δαπάνες (επαγγελματικές, ατομικές και οικογενειακές) 
και τις αυξήσεις και μειώσεις των περιουσιακών στοι¬ 
χείων και των υποχρεώσεων (επαγγελματικών, ατομικών 
και οικογενειακών) του ελεγχόμενου. 

Κατά την τεχνική αυτή δημιουργείται ισοζύγιο με δύο 
βασικές στήλες: «Πηγές Κεφαλαίων/Εσόδων» και «Ανα¬ 
λώσεις Κεφαλαίων/Εσόδων». 

Στην πρώτη στήλη Πηγές Κεφαλαίων/Εσόδων περι¬ 
λαμβάνονται τα κάθε μορφής έσοδα που έχουν εισπρα- 
χθεί στην διάρκεια της ελεγχόμενης χρήσης, των οποί¬ 
ων αποδεικνύεται η πραγματοποίηση και η νομιμότητα 
των συναλλαγών. 

Στην δεύτερη στήλη Αναλώσεις Κεφαλαίων/Εσόδων 
περιλαμβάνονται όλες οι πραγματοποιηθείσες αναλώ¬ 
σεις σε μετρητά, κατά τη διάρκεια της ελεγχόμενης 
χρήσης. 

Η διαφορά μεταξύ στήλης «Αναλώσεις Κεφαλαίων/ 
Εσόδων» και στήλης «Πηγές Κεφαλαίων/Εσόδων», θε¬ 
ωρείται μη δηλούμενο εισόδημα και εφόσον δεν αιτιο¬ 
λογείται υπόκειται σε φορολόγηση. 

2.2. Τεχνική καθαρής θέσης του φορολογούμενου (πθΙ 
ννοΓίό πίθΐάοά) 

Η τεχνική αυτή αναδημιουργεί το οικονομικό ιστορικό 
του ελεγχόμενου και προσδιορίζει φορολογητέο εισό¬ 
δημα λαμβάνοντας υπόψη όλα τα περιουσιακά στοιχεία 
και τα διαθέσιμα κεφάλαια προσωπικά, οικογενειακά ή 
επαγγελματικά (ενεργητικό), τις υποχρεώσεις προσω¬ 
πικές, οικογενειακές ή επαγγελματικές (παθητικό), τις 
ατομικές, οικογενειακές και επαγγελματικές δαπάνες 
ως και τα εισοδήματα από λοιπές πηγές (ατομικά και 
οικογενειακά). 

Κατά την τεχνική αυτή δημιουργείται ο Πίνακας Ενερ¬ 
γητικού και Παθητικού για όλα τα ελεγχόμενα έτη με 
έτος βάσης το αμέσως προηγούμενο από το πρώτο 
ελεγχόμενο έτος. Στο Ενεργητικό περιλαμβάνονται όλα 
τα περιουσιακά στοιχεία και οι καταθέσεις σε χρηματο¬ 
πιστωτικά ιδρύματα κατά την έναρξη και λήξη εκάστου 
έτους. Στο Παθητικό περιλαμβάνονται οι αντίστοιχες 


Υποχρεώσεις. Η διαφορά ΕνεργητικούΠαθητικού απο¬ 
τελεί την Καθαρή Θέση εκάστου έτους. 

Από την καθαρή Θέση λήξης κάθε διαχειριστικής πε¬ 
ριόδου αφαιρείται η καθαρή θέση έναρξης. 

Οι αυξήσεις/μειώσεις της Καθαρής Θέσης αναπροσαρ¬ 
μόζονται με τις περιπτώσεις απόκτησης περιουσιακών 
στοιχείων άνευ ανταλλάγματος (αιτία θανάτου, δωρεάς, 
γονικής παροχής, προίκας, κερδών από τυχερά παίγνια, 
ανταλλαγής) και τις περιπτώσεις εκποίησης αυτών, με 
τις ατομικές και οικογενειακές δαπάνες κάθε είδους, και 
συγκρίνονται με τα δηλωθέντα εισοδήματα. Το βάρος 
της απόδειξης για τις πιο πάνω περιπτώσεις φέρει ο 
φορολογούμενος. 

Οι προκύπτουσες διαφορές θεωρούνται μη δηλούμενο 
εισόδημα και εφόσον δεν αιτιολογούνται υπόκεινται σε 
φορολόγηση. 

2.3. Τεχνική τραπεζικών καταθέσεων και δαπανών σε 
μετρητά (03πΙ< άαροείΐδ από οαεό θχρθπόίΙϋΓβ πίθΐάοά). 

Η τεχνική αυτή προσδιορίζει φορολογητέο εισόδημα 
παρακολουθώντας την κίνηση των (διαθεσίμων) κε¬ 
φαλαίων του φορολογούμενου, είτε με την κατάθεση 
αυτών σε χρηματοπιστωτικούς λογαριασμούς είτε με 
την ανάλωσή τους σε διάφορες συναλλαγές με χρήση 
μετρητών. Αναλύει τις συνολικές καταθέσεις και τα δι¬ 
αθέσιμα σε χρηματοπιστωτικούς λογαριασμούς και τις 
αγορές και δαπάνες σε μετρητά τόσο σε επαγγελματικό 
όσο και σε οικογενειακό επίπεδο κατά τη διάρκεια της 
ελεγχόμενης χρήσης και τα συγκρίνει με τα συνολικά 
δηλωθέντα έσοδα. 

Κατά την τεχνική αυτή από τις συνολικές τραπεζικές 
καταθέσεις της ελεγχόμενης χρήσης αφαιρούνται τα 
κατατεθειμένα ποσά που αφορούν μη υποκείμενα σε 
φορολογία έσοδα όπως εκταμιεύσεις δανείων, συμψη- 
φιστικές κινήσεις και λοιπές πράξεις που δεν αποτελούν 
καθαρές καταθέσεις. 

Στο Υπόλοιπο των καθαρών τραπεζικών καταθέσεων 
προστίθενται όλες οι καταβολές σε μετρητά για αγορές, 
δαπάνες (προσωπικές ή επαγγελματικές) και λοιπές συ¬ 
ναλλαγές και αφαιρούνται τα μη υποκείμενα σε φορο¬ 
λογία έσοδα που δεν κατατέθηκαν σε λογαριασμούς. Το 
νέο Υπόλοιπο αναμορφώνεται με τις αυξήσεις/ μειώσεις 
των εισπρακτέων λογαριασμών/απαιτήσεων και των 
πληρωτέων λογαριασμών/υποχρεώσεων και συγκρίνεται 
με το συνολικό δηλωθέν Εισόδημα. 

Η προκύπτουσα διαφορά θεωρείται μη δηλούμενο 
εισόδημα και εφόσον δεν αιτιολογείται υπόκειται σε 
φορολόγηση. 

2.4. Για την εφαρμογή των ανωτέρω τεχνικών ορίζο¬ 
νται ως έννοιες: 

• Καταθέσεις σε/Αναλήψεις από προσωπικούς και 
επαγγελματικούς λογαριασμούς σε χρηματοπιστωτι¬ 
κά ιδρύματα. Καταθέσεις σε/Αναλήψεις από χρημα¬ 
τοπιστωτικά ιδρύματα (κάθε μορφής στην Ελλάδα ή 
το Εξωτερικό), του φορολογούμενου, της συζύγου, ως 
και των προστατευόμενων μελών αυτών (λογαριασμοί 
προσωπικοί και επαγγελματικό0. Περιπτώσεις κοινών 
λογαριασμών καταλογίζονται στον πραγματικό δικαι¬ 
ούχο ο οποίος καθορίζεται με βάση τις πραγματικές 
περιστάσεις και τη φύση των συναλλαγών. Εφόσον αυτό 
δεν είναι δυνατό, τα ποσά κατανέμονται ποσοστιαία 
ανάλογα με τον αριθμό των συνδικαιούχων. 

• Περιουσιακά στοιχεία. Περιουσιακά στοιχεία (κινητή 
και ακίνητη περιουσία οποιασδήποτε μορφής) του φο- 
ρολογουμένου, της συζύγου και των προστατευομένων 
μελών αυτών στην Ελλάδα ή στο Εξωτερικό. Η αποτί¬ 
μηση κατά το χρόνο απόκτησης γίνεται με βάση την 
αξία κτήσης ή το κόστος κατασκευής προσαυξημένη 
με την αξία/κόστος τυχόν προσθηκών ή βελτιώσεων. 

Στα περιουσιακά στοιχεία περιλαμβάνονται και οι τυχόν 
υπάρχουσες απαιτήσεις έναντι τρίτων. 

• Προστατευόμενα μέλη. Τα πρόσωπα που ορίζονται 
στο άρθρο 7 του ΚΦΕ. 

• Δαπάνες. Δαπάνες πόσης (ρύσεως που πραγματο¬ 
ποιούνται από τον ελεγχόμενο, τον/την σύζυγό του και 
τα προστατευόμενα μέλη αυτών. Σε περίπτωση όπου 
είναι δεδομένη η πραγματοποίηση της δαπάνης, αλλά 
δεν είναι γνωστό το ποσό που καταβλήθηκε και δεν 
παρέχονται στοιχεία από το φορολογούμενο για το 
ύψος του, το ποσό δαπάνης προσδιορίζεται με βάσει 
στοιχεία που διαθέτει ο Προϊστάμενος της Ελεγκτικής 
υπηρεσίας. 

• Υποκείμενος στις διατάξεις του ΚΦΑΣ. Το φυσικό 
πρόσωπο σύμφωνα με το άρθρο 2 του Κ.Β.Σ. ή σύμφωνα 
με το άρθρο 1 του Κ.Φ.Α.Σ. 

Άρθρο 3 

Υπαγόμενοι - Πεδίο εφαρμογής 

Στον τρόπο και τη διαδικασία ελέγχου που ορίζεται 
με την απόφαση αυτή, υπάγονται: 

Οι ανέλεγκτες υποθέσεις φορολογίας εισοδήματος 
φυσικών προσώπων, για τις οποίες ισχύει μία ή περισ¬ 
σότερες από τις κατωτέρω περιπτώσεις: 

α) υφίσταται αδικαιολόγητος πλουτισμός (περιουσι¬ 
ακά στοιχεία και καταθέσεις) 
β) παρουσιάζονται μεγάλες δαπάνες που δεν δικαιο¬ 
λογούνται από τα δηλωθέντα εισοδήματα του φορολο¬ 
γούμενου φυσικού προσώπου (ατομικά και οικογενειακά) 
ή/και της επιχείρησης στην οποία μπορεί να συμμετέχει, 
γ) τα δηλωθέντα εισοδήματα από άσκηση ατομικής 
επιχείρησης ή ελευθερίου επαγγέλματος δεν αποκλί¬ 
νουν σημαντικά από το εκάστοτε αφορολόγητο όριο. 
Στην περίπτωση αυτή εντάσσονται και φυσικά πρόσωπα 
μέλη εταιρειών (οποιασδήποτε μορφής) με ζημιογόνα 
αποτελέσματα. 

δ) δεν τηρούνται ή δεν επιδεικνύονται τα βιβλία και 
τα στοιχεία ΚΒΣ/ΚΦΑΣ, 

ε) υφίστανται πληροφορίες για παράνομα ή/και αδή¬ 
λωτα εισοδήματα/αγορές/ δαπάνες (επαγγελματικές, 
ατομικές, οικογενειακές). 

Στις πιο πάνω υποθέσεις περιλαμβάνονται και αυτές 
για τις οποίες μία ή περισσότερες πηγές εισοδήμα¬ 
τος (του φορολογούμενου ή της συζύγου) παραμένουν 
ανέλεγκτες. 

Αρθρο 4 

Επιλογή Υποθέσεων 

Οι έμμεσες τεχνικές ελέγχου εφαρμόζονται επί υπο¬ 
θέσεων που επιλέγονται σύμφωνα με τις εκάστοτε 
ισχύουσες διατάξεις για διενέργεια τακτικού ελέγχου. 

Αρθρο 5 

Ενέργειες της Γ.Γ.Π.Σ. 

Η Γ.Γ.Π.Σ. συγκεντρώνει πληροφορίες και στοιχεία 
τόσο από Υπηρεσίες του Υπουργείου Οικονομικών όσο 
και από τρίτες πηγές και τα παρέχει στον έλεγχο. Κα¬ 
ταχωρεί σε βάση δεδομένων τα οριστικοποιημένα βάσει 
ελέγχου περιουσιακά στοιχεία του ελεγχομένου. 

Άρθρο 6 

Συλλογή Στοιχείων - Ελεγκτικές Επαληθεύσεις 

6.1. Κατά τον έλεγχο των υποθέσεων φυσικών προσώ¬ 
πων μη υποκείμενων στις διατάξεις του ΚΦΑΣ 
Πραγματοποιούνται επαληθεύσεις και αξιοποιούνταί: 
α) τα στοιχεία που παρέχονται κατ’ εφαρμογή του 
άρθρου 9 της παρούσας. 


β) τα στοιχεία από τους φακέλους των Δ.Ο.Υ., από τη 
Γ.Γ.Π.Σ., το ΣΔΟΕ, τη Διεύθυνση Διεθνών Οικονομικών 
Σχέσεων(ΔΟΣ), το σύστημα νίβε, την Οικονομική Αστυ¬ 
νομία, τα Λιμεναρχεία και από κάθε άλλη υπηρεσία τα 
στοιχεία της οποίας θεωρούνται ότι συμβάλλουν στην 
ελεγκτική διαδικασία. 

Οι ελεγκτές μπορούν να ζητούν πληροφορίες ανά¬ 
λογα με τις ιδιαιτερότητες της ελεγχόμενης υπόθεσης 
και από τρίτους ή λοιπούς φορείς κατ’ εφαρμογή των 
διατάξεων της παραγρ.1 του άρθρου 66 ΚΦΕ. 

6.2. Κατά τον έλεγχο των υποθέσεων φυσικών προ¬ 
σώπων υποκείμενων στις διατάξεις του ΚΦΑΣ 

α. Συγκεντρώνονται και αξιοποιούνταί όλα τα στοιχεία 
της παραγράφου 6.1 του παρόντος άρθρου. 

β. Πραγματοποιούνται οι εκάστοτε ισχύουσες ελε¬ 
γκτικές επαληθεύσεις επί των βιβλίων και στοιχείων. 

Η συλλογή και αξιοποίηση των πιο πάνω στοιχείων 
μπορεί να γίνεται μέσω του πληροφοριακού συστήμα¬ 
τος ΕΙθπχίε. 

Αρθρο 7 

Επιλογή έμμεσης τεχνικής ελέγχου 

Στην υπό έλεγχο υπόθεση, εφόσον συντρέχει μία 
ή περισσότερες από τις περιπτώσεις του άρθρου 3, 
εφαρμόζονται οι τεχνικές ελέγχου που ορίζονται με την 
παρούσα απόφαση και επιλέγεται η τεχνική ελέγχου 
που κρίνεται προσφορότερη για το δημόσιο συμφέρον. 

Όταν ελέγχεται δήλωση φορολογίας εισοδήματος 
στην οποία και οι δύο σύζυγοι τυγχάνει να είναι υπο¬ 
κείμενοι στις διατάξεις του ΚΦΑΣ, μπορεί να επιλέγεται 
για τον κάθε ελεγχόμενο διαφορετική τεχνική ελέγχου. 
Για την εφαρμογή των τεχνικών στην περίπτωση αυτή 
οι κοινές δαπάνες μερίζονται κατ’ αναλογία με τα δη¬ 
λωθέντα εισοδήματα εκάστου. 

Σε κάθε περίπτωση οι τεχνικές ελέγχου μπορεί να 
συνδυάζονται με τις λοιπές διατάξεις του ΚΦΕ. 

Αρθρο 8 

Διαδικασία - Βήματα Ελέγχου 

1. Ο έλεγχος διενεργείται ύστερα από έγγραφη εντολή 
του προϊσταμένου της αρμόδιας ελεγκτικής υπηρεσίας. 

2. Η εντολή κοινοποιείται στο φορολογούμενο. 

3. Οι ελεγκτές συγκεντρώνουν τις δηλώσεις και τα 
στοιχεία που αναφέρονται στο άρθρο 6.1 της παρούσας 
για όλους τους ελεγχόμενους (υποκείμενους ή μη στις 
διατάξεις του ΚΦΑΣ). 

4. Πραγματοποιούνται οι ελεγκτικές επαληθεύσεις 
επί των βιβλίων και στοιχείων (στις περιπτώσεις υπο¬ 
κείμενων στις διατάξεις του ΚΦΑΣ) που ορίζονται στο 
άρθρο 6.2 της παρούσας. 

5. Εφόσον συντρέχει μία ή περισσότερες εκ των πε¬ 
ριπτώσεων του άρθρου 3 της παρούσας, εφαρμόζονται 
έμμεσες τεχνικές ελέγχου. 

6. Εκδίδεται το ειδικό σημείωμα Έμμεσων Τεχνικών 
με τις βάσει ελέγχου διαφορές και το βάσει ελέγχου 
προσδιοριζόμενο εισόδημα, σύμφωνα με το άρθρο 10 
της παρούσας. 

7. Συντάσσεται έκθεση τακτικού ελέγχου φορολογίας 
εισοδήματος στην οποία τεκμηριώνεται η εφαρμογή 
των έμμεσων τεχνικών ελέγχου λόγω συνδρομής μίας 
ή περισσοτέρων περιπτώσεων του άρθρου 3 της πα¬ 
ρούσας και αιτιολογούνται αναλυτικά και με σαφήνεια 
οι προκύπτουσες διαφορές προς καταλογισμό. 

8. Εκδίδονται φύλλα ελέγχου φορολογίας εισοδήμα¬ 
τος. 

9. Πραγματοποιείται έλεγχος ΦΠΑ και λοιπών φορο¬ 
λογικών αντικειμένων. 

10. Συντάσσονται εκθέσεις ελέγχου και εκδίδονται 
πράξεις ή φύλλα ελέγχου προς καταλογισμό λοιπών 

φορολογικών υποχρεώσεων που προκύπτουν βάσει των 
αποτελεσμάτων από την εφαρμογή των έμμεσων τεχνι¬ 
κών ελέγχου και των γενικών φορολογικών διατάξεων. 

Άρθρο 9 

Παροχή στοιχείων 

Για την εφαρμογή των διατάξεων της παρούσας η 
ελεγκτική υπηρεσία, με την κοινοποίηση της εντολής 
ελέγχου, ζητεί από τον φορολογούμενο και ο τελευταί¬ 
ος υποχρεούται να παράσχει όποια στοιχεία κρίνονται 
από την ελεγκτική υπηρεσία απαραίτητα ως προς την 
περιουσιακή κατάσταση και τις συνθήκες διαβίωσης 
του φορολογουμένου, της συζύγου και των προστα- 
τευόμενων μελών αυτών κατά τις ελεγχόμενες χρήσεις. 
Στα ανωτέρω στοιχεία μπορούν να συμπεριλαμβάνονται 
στοιχεία για ακίνητα (οικόπεδα, αγροτεμάχια, κτίσματα 
κάθε μορφής), για κινητά μέσα (οχήματα κάθε μορφής, 
πλωτά και εναέρια μέσα), για επενδύσεις/συμμετοχές 
κάθε μορφής, για καταθέσεις κάθε μορφής στην Ελλά¬ 
δα και το εξωτερικό, για διαθέσιμα μετρητά, για έργα 
τέχνης, συλλογές και λοιπά τιμαλφή και για απαιτήσεις 
από τρίτους. Ειδικά ως προς τα περιουσιακά στοιχεία 
των κατηγοριών έργων τέχνης, συλλογών και λοιπών 
τιμαλφών μπορεί να απαιτηθεί η παροχή στοιχείων μόνο 
εφόσον η αξία εκάστου υπερβαίνει το ποσό των πέντε 
χιλιάδων (5000) ευρώ. 

Το βάρος της απόδειξης για τα διαθέσιμα περιουσια¬ 
κά στοιχεία φέρει ο φορολογούμενος, το ύψος δε των 
δηλούμενων καταθέσεων και μετρητών κατά την έναρξη 
της πρώτης ελεγχόμενης χρήσης, προκειμένου να γίνει 
δεκτό, σε καμία περίπτωση δεν μπορεί να υπερβαίνει 
το διαθέσιμο κεφάλαιο προηγουμένων ετών, όπως αυτό 
προσδιορίζεται με τις υποβληθείσες δηλώσεις φορο¬ 
λογίας εισοδήματος. 

Άρθρο 10 

Ειδικό Σημείωμα Ελέγχου - 
Δικαίωμα Ανταπόδειξης φορολογούμενου 

Μετά την συγκέντρωση και αξιοποίηση των ευρημά¬ 
των του ελέγχου και πριν από τη σύνταξη της σχετικής 
έκθεσης συντάσσεται ειδικό Σημείωμα ελέγχου με τις 
προκύπτουσες διαφορές και το συνολικό προσδιοριζό¬ 
μενο βάσει ελέγχου εισόδημα, το οποίο και κοινοποιεί¬ 
ται στο φορολογούμενο ή το νόμιμο εκπρόσωπο αυτού. 

Εντός πέντε (5) ημερών από την επίδοση, ο φορολο¬ 
γούμενος μπορεί να προσκομίσει αποδεικτικά στοιχεία 
προκειμένου να αιτιολογήσει τις προκύπτουσες, με τη 
χρήση των έμμεσων τεχνικών ελέγχου, διαφορές ει¬ 
σοδήματος. 

Οι διαφορές μεταξύ προσδιορισθέντος βάσει ελέγχου 
και δηλωθέντος καθαρού εισοδήματος αιτιολογούνται 
με τεκμηριωμένα στοιχεία που προσκομίζονται από τον 
φορολογούμενο και δικαιολογούν έσοδα αποκτηθέντα 
και μη δηλωθέντα σε κάθε ελεγχόμενη χρήση, όπως 
πωλητήρια συμβόλαια, δηλώσεις φόρου δωρεάς κλη¬ 
ρονομιάς χρημάτων, κέρδη από τυχερά παίγνια γενικά, 
συμβάσεις δανείων και κάθε σχετικό έγγραφο το οποίο 
θα φέρει βεβαία ημερομηνία και στοιχεία νομιμότητας. 
Για όλες τις πιο πάνω περιπτώσεις θα πρέπει να απο- 
δεικνύεται το πραγματικό στοιχείο της συναλλαγής, 
όπως η πίστωση των ποσών σε λογαριασμό/ούς του 
ελεγχόμενου, της συζύγου ή των προστατευόμενων 
μελών αυτών. 

Σε κάθε περίπτωση το βάρος της απόδειξης φέρει ο 
φορολογούμενος. 

Άρθρο 11 

Προσδιορισμός καθαρού φορολογητέου εισοδήματος 

Η προκύπτουσα διαφορά μεταξύ προσδιοριζόμενου 


βάσει ελέγχου και δηλωθέντος καθαρού φορολογού¬ 
μενου εισοδήματος για την ελεγχόμενη χρήση ή την 
ελεγχόμενη περίοδο (συνεχείς ελεγχόμενες χρήσεις), 
καταλογίζεται στη χρήση που αφορά και στις πηγές που 
ανάγεται εφόσον αυτό τεκμηριώνεται. Στις περιπτώσεις 
που αυτό δεν είναι δυνατόν κατανέμεται ισομερώς με¬ 
ταξύ των ελεγχόμενων χρήσεων. 

Στις περιπτώσεις ελέγχου φορολογουμένων υποκείμε¬ 
νων στις διατάξεις του ΚΦΑΣ, τα καθαρά κέρδη προσ¬ 
διορίζονται σύμφωνα με τις ισχύουσες διατάξεις του 
ΚΦΕ και συγκρίνονται με το προσδιοριζόμενο εισόδη¬ 
μα από την εφαρμογή των έμμεσων τεχνικών ελέγχου. 
Ως φορολογητέο εισόδημα λαμβάνεται το μεγαλύτερο 
προσδιοριζόμενο. Στις περιπτώσεις που δεν μπορεί να 
προσδιοριστεί σαφώς η πηγή προέλευσης του εισο¬ 
δήματος αυτού, η διαφορά καταλογίζεται σύμφωνα με 
τα οριζόμενα στην παράγραφο 3 του άρθρου 15 του 
Ν.3888/2010. 

Κατά τον έλεγχο δήλωσης φορολογίας εισοδήματος 
στην οποία τυγχάνει και οι δύο σύζυγοι να είναι υπο¬ 
κείμενοι στις διατάξεις του ΚΦΑΣ, το επιπλέον προσ¬ 
διοριζόμενο εισόδημα μερίζεται είτε στον ελεγχόμενο 
που αφορά, εφόσον αυτό προκύπτει σαφώς από την 
ελεγκτική διαδικασία, είτε και στους δύο κατ’ αναλογία 
των δηλωθέντων καθαρών κερδών τους. 

Σε περίπτωση που ο ελεγχόμενος έχει φορολογηθεί 
με τις διατάξεις του άρθρου 15 του ΚΦΕ, η προκύπτουσα 
διαφορά μεταξύ προσδιοριζόμενου βάσει ελέγχου και 
δηλωθέντος καθαρού φορολογούμενου εισοδήματος, 
μειώνεται με το επιπλέον εισόδημα που καταλογίστη¬ 
κε με βάση τις αντικειμενικές/τεκμαρτές δαπάνες και 
υπηρεσίες. 

Άρθρο 12 

Προσδιορισμός Ακαθάριστων Εσόδων 

Στις περιπτώσεις ελέγχου φορολογούμενων υποκεί¬ 
μενων στις διατάξεις του ΚΦΑΣ, τα ακαθάριστα έσοδα 
προσδιορίζονται σύμφωνα με τις ισχύουσες διατάξεις 
του ΚΦΕ και λαμβάνονται υπόψη στον προσδιορισμό 
των φόρων, τελών και εισφορών στις λοιπές φορολο¬ 
γίες. 

Ειδικά στην περίπτωση που το προσδιοριζόμενο, 
με έμμεσες τεχνικές, καθαρό εισόδημα από άσκηση 
επαγγελματικής δραστηριότητας είναι μεγαλύτερο 
των αντίστοιχων δηλωθέντων ακαθαρίστων εσόδων 
από την άσκηση της δραστηριότητας αυτής, ως ποσό 
ακαθαρίστων εσόδων λαμβάνεται το προσδιοριζόμενο 
καθαρό εισόδημα. 

Αρθρο 13 

Προσδιορισμός Φορολογικών Υποχρεώσεων 
επί Εισοδήματος 

Το συνολικό καθαρό εισόδημα όπως αυτό προσδιορί¬ 
ζεται με τις έμμεσες τεχνικές ελέγχου, χρησιμοποιείται 
για τον προσδιορισμό λοιπών φορολογικών υποχρε¬ 
ώσεων, όπως η Ειδική Εισφορά Αλληλεγγύης αρθ.29 
Ν .3986/2011. 

Αρθρο 14 

Έλεγχος λοιπών φορολογικών αντικειμένων 

Τα ακαθάριστα έσοδα σύμφωνα με το άρθρο 12 της 
παρούσας λαμβάνονται υπόψη για τον καταλογισμό των 
υποχρεώσεων στις λοιπές φορολογίες. 

Ο προσδιορισμός αυτών των υποχρεώσεων πραγμα¬ 
τοποιείται σύμφωνα με τις ισχύουσες διατάξεις. 

Αρθρο 15 

Επίλυση φορολογικών διαφορών 

Κατά την επίλυση των φορολογικών διαφορών ακο¬ 
λουθούνται οι κατά περίπτωση ισχύουσες διατάξεις περί 
διοικητικής και διαιτητικής επίλυσης αυτών. 

Άρθρο 16 

Βεβαίωση - καταβολή 

Η βεβαίωση και καταβολή των προσδιοριζόμενων φό¬ 
ρων διενεργείται σύμφωνα με τις ισχύουσες διατάξεις 
σε κάθε φορολογία. 

Άρθρο 17 

Υποχρεώσεις - Ποινές 

Οι διατάξεις του Ν.2523/97 εφαρμόζονται σε κάθε 
περίπτωση επί των διαπιστώσεων και αποτελεσμάτων 
ελέγχου. 

Άρθρο 18 

Έκδοση Συμπληρωματικού Φύλλου Ελέγχου 

Επί των υποθέσεων που ελέγχονται με την παρούσα 
απόφαση, επιτρέπεται η έκδοση συμπληρωματικού φύλ¬ 
λου ελέγχου σύμφωνα με τις διατάξεις της παραγρ.2 
του άρθρου 68 του ΚΦΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. ΠΟΑ. 1100 (2) 

Θέση σε ελεύθερη κυκλοφορία με ταυτόχρονη θέση σε 
καθεστώς τελωνειακής αποθήκευσης εμπορευμάτων 
που προορίζονται να παραδοθούν ως εφόδια πλοί¬ 
ων και αεροσκαφών με απαλλαγή από το φόρο προ- 
στιθεμένης αξίας 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. τις διατάξεις του Ν. 2859/2000 “Κύρωση Κώδικα ΦΠΑ” 
(ΦΕΚ Α' 248/07.11.2000), όπως ισχύει και ιδιαίτερα του 
άρθρου 25 παράγραφος Ια και παράγραφος 2 και του 
άρθρου 27, 

2. τις διατάξεις του Ν. 2960/2001 “Εθνικός Τελωνειακός 
Κώδικας” (ΦΕΚ Α'265/ 22.11.2001), όπως ισχύει, 

3. τις διατάξεις της οδηγίας αριθ. 2006/112/ΕΚ του 
Συμβουλίου σχετικά με το κοινό σύστημα του φόρου 
προστιθεμένης αξίας (I 347/11.12.2006), όπως ισχύει και 
ιδιαίτερα των άρθρων 154-163, 

4. τις διατάξεις του καν. (ΕΟΚ) αριθ. 2913/92 του Συμ¬ 
βουλίου περί θεσπίσεως Κοινοτικού Τελωνειακού Κώ¬ 
δικα (I 302/19.10.1992), όπως ισχύει, 

5. τις διατάξεις του καν. (ΕΟΚ) αριθ. 2454/93 της Επι¬ 
τροπής περί θεσπίσεως ορισμένων διατάξεων εφαρμο¬ 
γής του Κοινοτικού Τελωνειακού Κώδικα (ί 253/11.10.1993), 
όπως ισχύει, 

6. τις διατάξεις του άρθρου 6 του Ν. 2690/1999 “Κώ¬ 
δικας Διοικητικής Διαδικασίας” (ΦΕΚ Α'45/09.03.1999), 
όπως ισχύει, 

7. τις διατάξεις του Π.Δ 63/2005 “Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα” (ΦΕΚ Α'98/22.04.2005), 

8. την απόφαση αριθ. 07927 ΕΞ/24.09.2012 (ΦΕΚ 
2574/Β/19.09.2012) περί ανάθεσης αρμοδιοτήτων στον 
Υφυπουργό Οικονομικών Γ. Μαυραγάνη, 


9. την ανάγκη θέσπισης καθεστώτος τελωνειακής 
αποθήκευσης, εκτός του καθεστώτος της τελωνειακής 
αποταμίευσης και της φορολογικής αποθήκευσης του Ν. 
2960/2001, για εμπορεύματα που τίθενται σε ελεύθερη 
κυκλοφορία με την τήρηση των όρων, προϋποθέσεων 
και διατυπώσεων που προβλέπονται από τις διατάξεις 
του Κοινοτικού Τελωνειακού Κώδικα, την επιβολή ή νόμι¬ 
μη απαλλαγή των δασμολογικών επιβαρύνσεων και την 
εφαρμογή τυχόν μέτρων εμπορικής πολιτικής εφόσον 
προορίζονται να παραδοθούν ως εφόδια πλοίων και 
αεροσκαφών με απαλλαγή από το φόρο προστιθεμένης 
αξίας, 

9. το γεγονός ότι από τις διατάξεις της παρούσας 
δεν προκαλείται δαπάνη στον Κρατικό Προϋπολογισμό, 
αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Πεδίο εφαρμογής 

Με την παρούσα απόφαση καθορίζεται διαδικασία 
θέσης εμπορευμάτων σε ελεύθερη κυκλοφορία με την 
τήρηση των όρων, προϋποθέσεων και διατυπώσεων που 
προβλέπονται από τις διατάξεις του Κοινοτικού Τελω¬ 
νειακού Κώδικα, την επιβολή ή νόμιμη απαλλαγή των 
δασμολογικών επιβαρύνσεων και την εφαρμογή τυχόν 
μέτρων εμπορικής πολιτικής με ταυτόχρονη θέση αυτών 
σε καθεστώς τελωνειακής αποθήκευσης και απαλλαγή 
του ΦΠΑ για το χρονικό διάστημα που παραμένουν στο 
καθεστώς αυτό, εφόσον προορίζονται να παραδοθούν 
ως εφόδια πλοίων και αεροσκαφών με απαλλαγή από 
το φόρο προστιθεμένης αξίας. 

Αρθρο 2 
Ορισμοί 

Για την εφαρμογή της παρούσας απόφασης νοούνται: 

1. “Καθεστώς τελωνειακής αποθήκευσης”: καθεστώς 
αποθήκευσης, εκτός του καθεστώτος της τελωνειακής 
αποταμίευσης και της φορολογικής αποθήκευσης του 
Ν. 2960/2001, στο οποίο υπάγονται με απαλλαγή από 
ΦΠΑ εμπορεύματα που τίθενται σε ελεύθερη κυκλο¬ 
φορία με την τήρηση των όρων, προϋποθέσεων και 
διατυπώσεων που προβλέπονται από τις διατάξεις του 
Κοινοτικού Τελωνειακού Κώδικα, την επιβολή ή νόμιμη 
απαλλαγή των δασμολογικών επιβαρύνσεων και την 
εφαρμογή τυχόν μέτρων εμπορικής πολιτικής εφόσον 
προορίζονται να παραδοθούν σε πλοία και αεροσκάφη 
με απαλλαγή από το φόρο προστιθεμένης αξίας εντός 
ορισμένου χρονικού διαστήματος. 

2. “Τελωνειακή αποθήκη”: κάθε χώρος που υπόκει- 
ται σε έγκριση από την αρμόδια τελωνειακή αρχή με 
την έκδοση σχετικής άδειας, ανήκει με οποιοδήποτε 
εμπράγματο ή ενοχικό δικαίωμα σε πρόσωπα που δρα¬ 
στηριοποιούνται στον τομέα του εφοδιασμού πλοίων 
και αεροσκαφών και στον οποίο αποθηκεύονται αγαθά 
δικής τους κυριότητας. 

3. Άποθηκευτής”: κάθε πρόσωπο που δραστηριοποι¬ 
είται επαγγελματικά στον τομέα του εφοδιασμού πλοί¬ 
ων και αεροσκαφών και έχει λάβει από την αρμόδια 
τελωνειακή αρχή άδεια να αποθηκεύει σε τελωνειακή 
αποθήκη της παρούσας αγαθά δικής του κυριότητας. 

4. “Υπαγωγή εμπορευμάτων σε καθεστώς τελωνειακής 
αποθήκευσης”: η είσοδος σε τελωνειακός αποθήκες της 
παρούσας εμπορευμάτων που τίθενται σε ελεύθερη 
κυκλοφορία με την τήρηση των όρων, προϋποθέσεων 
και διατυπώσεων που προβλέπονται από τις διατάξεις 





18506 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Κοινοτικού Τελωνειακού Κώδικα, την επιβολή ή νό¬ 
μιμη απαλλαγή των δασμολογικών επιβαρύνσεων, την 
εφαρμογή τυχόν μέτρων εμπορικής πολιτικής και με 
απαλλαγή του αναλογούντος ΦΠΑ για το χρονικό διά¬ 
στημα παραμονής τους εντός του καθεστώτος εφόσον 
προορίζονται να παραδοθούν ως εφόδια πλοίων και 
αεροσκαφών. 

5. “Άδεια λειτουργίας αποθήκης τελωνειακής απο¬ 
θήκευσης”: η άδεια που χορηγείται από την αρμόδια 
τελωνειακή αρχή σε κάθε πρόσωπο που πληροί τους 
όρους και τις προϋποθέσεις για την υπαγωγή εμπο¬ 
ρευμάτων στο καθεστώς τελωνειακής αποθήκευσης 
της παρούσας. 

6. “Τελωνειακή Περιφέρεια”: η Τελωνειακή Περιφέρεια 
στη χωρική αρμοδιότητα της οποίας ανήκει η λειτουρ¬ 
γία της τελωνειακής αποθήκευσης της παρούσας και η 
οποία είναι αρμόδια για την παραλαβή της αίτησης και 
τον έλεγχο των δικαιολογητικών αυτής, την έκδοση ή 
απόρριψη της άδειας, τον έλεγχο της ορθής λειτουργίας 
του καθεστώτος τελωνειακής αποθήκευσης της παρού¬ 
σας καθώς και την ανάκληση της άδειας λειτουργίας 
τελωνειακής αποθήκευσης της παρούσας. 

7. “Τελωνείο Ελέγχου”: το Τελωνείο στη χωρική αρμο¬ 
διότητα του οποίου ανήκει η λειτουργία της τελωνεια- 
κής αποθήκευσης της παρούσας και το οποίο πραγμα¬ 
τοποιεί έλεγχο του προς έγκριση αποθηκευτικού χώρου 
καθώς και τους ελέγχους του άρθρου 11. 

8. “Διατυπώσεις εξαγωγής”: οι διατυπώσεις με τις οποί¬ 
ες πραγματοποιούνται οι εφοδιασμοί πλοίων και αερο¬ 
σκαφών βάσει του άρθρου 786 του καν. αριθ. 2454/93 
της Επιτροπής Διατάξεις Εφαρμογής του Κοινοτικού 
Τελωνειακού Κώδικα. 

ΚΕΦΑΛΑΙΟ Β' 

ΚΑΘΕΣΤΩΣ ΤΕΛΩΝΕΙΑΚΗΣ ΑΠΟΘΗΚΕΥΣΗΣ 
Αρθρο 3 

Γενικές διατάξεις 

1. Για την υπαγωγή στο καθεστώς τελωνειακής απο¬ 
θήκευσης της παρούσας απαιτείται η έκδοση άδειας 
λειτουργίας τελωνειακής αποθήκευσης εγκεκριμένης 
από την αρμόδια Τελωνειακή Περιφέρεια στην κατά 
τόπο αρμοδιότητα της οποίας ανήκουν οι αποθηκευ¬ 
τικές εγκαταστάσεις του ενδιαφερομένου αιτούντος 
προσώπου. 

2. Οι αποθηκευτικές εγκαταστάσεις του αιτούντος 
πρέπει να προσδιορίζονται με ακρίβεια, να ανήκουν 
στον αιτούντα με οποιοδήποτε εμπράγματο ή ενοχικό 
δικαίωμα και να λειτουργούν σύμφωνα με τις κείμενες 
διατάξεις που ρυθμίζουν θέματα ασφάλειας, υγιεινής, 
προστασίας του περιβάλλοντος και κάθε άλλο θέμα 
νόμιμης λειτουργίας αποθηκευτικών εγκαταστάσεων. 

3. Ως αποθήκες τελωνειακής αποθήκευσης μπορούν 
να εγκριθούν και αποθήκες τελωνειακής αποταμίευσης 
των τύπων Γ και Δ υπό την προϋπόθεση ότι είναι δυνα¬ 
τή η διάκριση των εμπορευμάτων που έχουν τεθεί σε 
καθεστώς τελωνειακής αποθήκευσης από τα εμπορεύ¬ 
ματα που έχουν υπαχθεί στο καθεστώς τελωνειακής 
αποταμίευσης και είναι αποθηκευμένα στον ίδιο χώρο 
και τηρείται διακριτή, ανά εμπόρευμα, λογιστική απο¬ 
θήκης που περιλαμβάνει τουλάχιστον τα στοιχεία του 
Παραρτήματος III. 

4. Οι δαπάνες λειτουργίας της τελωνειακής αποθήκευ¬ 
σης της παρούσας που αντιπροσωπεύουν το διοικητικό 
κόστος της τελωνειακής επιτήρησης καθορίζονται σε 
πεντακόσια (500) ευρώ ετησίως και καταβάλλονται αρ¬ 
χικά με την έκδοση της άδειας και στη συνέχεια κατά 


το πρώτο δεκαήμερο κάθε ημερολογιακού έτους στο 
αρμόδιο Τελωνείο Ελέγχου. 

Αρθρο 4 

Υποβολή αίτησης 

1. Η άδεια λειτουργίας τελωνειακής αποθήκευσης χο¬ 
ρηγείται σε πρόσωπα τα οποία δραστηριοποιούνται 
στον τομέα του εφοδιασμού πλοίων και αεροσκαφών 
και τα οποία δεν υπόκεινται σε ποινική δίωξη που συν¬ 
δέεται με παραβάσεις της τελωνειακής και φορολογικής 
νομοθεσίας. 

2. Για τη χορήγηση άδειας λειτουργίας τελωνειακής 
αποθήκευσης της παρούσας υποβάλλεται αίτηση στην 
αρμόδια κατά τα ανωτέρω Τελωνειακή Αρχή σύμφωνα 
με το υπόδειγμα του Παραρτήματος I. 

3. Στην αίτηση επισυνάπτονται τα ακόλουθα δικαιο- 
λογητικά: 

α. αντίγραφο αστυνομικής ταυτότητας του αιτούντος 
ή του νόμιμου εκπροσώπου του με σκοπό την αυτεπάγ- 
γελτη αναζήτηση του ποινικού του μητρώου από την 
αρμόδια αρχή καθώς και ο αριθμός φορολογικού μη¬ 
τρώου του αιτούντος και του νόμιμου εκπροσώπου του, 

β. καταστατικό της εταιρείας με όλες τις τροποποι¬ 
ήσεις αυτού, 

γ. βεβαίωση έναρξης εργασιών του αιτούντος και των 
τυχόν μεταβολών του, 

δ. πιστοποιητικό φορολογικής ενημερότητας του αι- 
τούντος, 

ε. πιστοποιητικό από αρμόδια αρχή περί μη πτωχεύ- 
σεως και περί μη κατάθεσης αίτησης πτωχεύσεως του 
αιτούντος, 

στ. τοπογραφικό διάγραμμα του προς έγκριση χώρου 
στο οποίο σημειώνονται οι είσοδοι και οι έξοδοι αυτού, 

ζ. κάτοψη του χώρου εάν πρόκειται για στεγασμένο 
αποθηκευτικό χώρο καθώς και αντίγραφο της σχετικής 
άδειας ανέγερσης του χώρου, 

η. τίτλοι κυριότητας ή συμβόλαιο μίσθωσης των απο¬ 
θηκευτικών εγκαταστάσεων. 

4. Σε περίπτωση που ο αϊτών διαθέτει άδεια λειτουρ¬ 
γίας αποθήκης τελωνειακής αποταμίευσης των τύπων 
Γ και Δ και αιτείται τη λειτουργία τελωνειακής απο¬ 
θήκευσης στον ίδιο χώρο, δεν υποχρεούται, κατά την 
υποβολή της αίτησης, να προσκομίζει τα δικαιολογητικά 
της παραγράφου 3, υπό τον όρο ότι τα δικαιολογητικά 
αυτά απαιτούνται κατά την έκδοση άδειας λειτουργίας 
αποθήκης τελωνειακής αποταμίευσης. 

Άρθρο 5 

Έλεγχος δικαιολογητικών - 
αποθηκευτικών εγκαταστάσεων 

1. Η αρμόδια Τελωνειακή Περιφέρεια, κατόπιν παρα¬ 
λαβής της αίτησης και ελέγχου των δικαιολογητικών 
αυτής, ορίζει Τελωνείο Ελέγχου, στη χωρική αρμοδιό¬ 
τητα του οποίου βρίσκεται ο χώρος των αποθηκευτι¬ 
κών εγκαταστάσεων του αιτούντος, ώστε να προβεί σε 
έλεγχο αυτών. 

2. Κατόπιν ελέγχου των αποθηκευτικών εγκαταστά¬ 
σεων, το αρμόδιο Τελωνείο Ελέγχου συντάσσει σχετική 
έκθεση η οποία γνωστοποιείται άμεσα στην αρμόδια 
Τελωνειακή Περιφέρεια. 

Αρθρο 6 

Απόρριψη αίτησης 

1. Σε περίπτωση που δεν πληρούνται οι όροι και 
προϋποθέσεις χορήγησης της άδειας λειτουργίας της 
τελωνειακής αποθήκευσης της παρούσας, η αίτηση 
απορρίπτεται. 

2. Σε περίπτωση απόρριψης της αίτησης, η αρμόδια 
Τελωνειακή Περιφέρεια προβαίνει στις κατωτέρω ενέρ¬ 
γειες: 

α. κοινοποιεί εγγράφως στον αιτούντα τους λόγους 
επί των οποίων προτίθεται να βασίσει την απόρριψη 
αυτή και του παρέχει τη δυνατότητα να ασκήσει το 
Δικαίωμα Προηγούμενης Ακρόασης, προκειμένου να εκ¬ 
θέσει τις απόψεις του, εντός προθεσμίας δέκα πέντε (15) 
ημερολογιακών ημερών από την ημερομηνία κατά την 
οποία πραγματοποιήθηκε η παραλαβή της έγγραφης 
κοινοποίησης. 

β. σε περίπτωση που και μετά την έκθεση των από¬ 
ψεων του αιτούντα κατά τα ανωτέρω, εξακολουθούν 
να υφίστανται οι λόγοι απόρριψης, η αρμόδια αρχή 
έκδοσης κοινοποιεί στον αιτούντα, με αιτιολογημένη 
απόφασή της, τους λόγους απόρριψης της άδειας. 

Αρθρο 7 
Έκδοση άδειας 

1. Η άδεια λειτουργίας τελωνειακής αποθήκευσης της 
παρούσας χορηγείται από την αρμόδια Τελωνειακή Πε¬ 
ριφέρεια εντός χρονικής προθεσμίας δεκαπέντε (15) 
εργάσιμων ημερών από την παραλαβή της και κοινο¬ 
ποιείται στον αιτούντα, στο αρμόδιο Τελωνείο Ελέγχου 
καθώς και στα αναγραφόμενα στην άδεια Τελωνεία 
εισαγωγής. Σε περίπτωση άσκησης του Δικαιώματος 
Προηγούμενης Ακρόασης, η ως άνω προθεσμία παρα- 
τείνεται κατά δέκα (10) εργάσιμες ημέρες. 

2. Εφόσον πληρούνται οι όροι και οι προϋποθέσεις 
χορήγησης της άδειας λειτουργίας της τελωνειακής 
αποθήκευσης της παρούσας, η άδεια εκδίδεται σύμφω¬ 
να με το υπόδειγμα του Παραρτήματος II. 

Άρθρο 8 

Ανάκληση άδειας 

1. Η άδεια λειτουργίας τελωνειακής αποθήκευσης της 
παρούσας ανακαλείται: 

- κατόπιν αίτησης του ενδιαφερομένου αποθηκευτή, 

- όταν διαπιστώνεται ότι ο κάτοχος της άδειας δεν 
πληροί πλέον τους όρους και τις προϋποθέσεις χορήγη¬ 
σης της άδειας λειτουργίας τελωνειακής αποθήκευσης 
της παρούσας, 

- σε περίπτωση ανάκλησης της άδειας λειτουργίας 
αποθήκης τελωνειακής αποταμίευσης 

- σε περιπτώσεις σοβαρών και επανειλημμένων, εκ 
μέρους του κατόχου της άδειας, παραβάσεων της πα¬ 
ρούσας απόφασης και των διατάξεων της τελωνειακής 
ή περί ΦΠΑ νομοθεσίας. 

2. Η ανάκληση της άδειας λειτουργίας της τελωνει- 
ακής αποθήκευσης κοινοποιείται από την Τελωνειακή 
Περιφέρεια στο Τελωνείο Ελέγχου, στα αναγραφόμενα 
στην άδεια Τελωνεία εισαγωγής, την αρμόδια Οικονομι¬ 
κή Επιθεώρηση και στην 17η Διεύθυνση - Τμήμα Ε' ΦΠΑ 
Εισαγωγών Εξαγωγών. 

ΚΕΦΑΛΑΙΟ Γ' 

ΥΠΑΓΩΓΗ ΣΤΟ ΚΑΘΕΣΤΩΣ 
ΤΗΣ ΤΕΛΩΝΕΙΑΚΗΣ ΑΠΟΘΗΚΕΥΣΗΣ 
ΔΙΑΔΙΚΑΣΙΑ ΑΠΑΛΛΑΓΗΣ ΑΠΟ ΤΟ ΦΟΡΟ 
ΠΡΟΣΤΙΘΕΜΕΝΗΣ ΑΞΙΑΣ 

Αρθρο 9 

Προϋποθέσεις υπαγωγής - παραμονής εμπορευμάτων 
στο καθεστώς της τελωνειακής αποθήκευσης 

1. Τα εμπορεύματα που τίθενται σε καθεστώς τε- 
λωνειακής αποθήκευσης της παρούσας προορίζονται 
αποκλειστικά να αποτελέσουν αντικείμενο παράδοσης 


σε πλοία και αεροσκάφη με απαλλαγή από το φόρο 
προστιθεμένης αξίας. 

2. Σε καθεστώς τελωνειακής αποθήκευσης της πα¬ 
ρούσας δεν υπάγονται υποκείμενα σε ειδικό φόρο κα¬ 
τανάλωσης εμπορεύματα. 

3. Για τα εμπορεύματα που τίθενται σε καθεστώς 
τελωνειακής αποθήκευσης της παρούσας τηρείται 
λογιστική αποθήκης, είτε χειρόγραφα σε βιβλίο θεω¬ 
ρημένο από την αρμόδια Τελωνειακή Περιφέρεια, είτε 
μηχανογραφικά σε θεωρημένα φύλλα από την ως άνω 
Περιφέρεια και σύμφωνα με το υπόδειγμα του Παραρ¬ 
τήματος III. 

Το θεωρημένο βιβλίο ενημερώνεται με τα τελωνειακό 
παραστατικά το αργότερο μέχρι την 5η ημέρα από 
την ημερομηνία έκδοσης αυτών και εκτυπώνεται στα 
μηχανογραφικά θεωρημένα φύλλα το αργότερο μέχρι 
την 10η ημέρα του επόμενου μήνα από το μήνα που 
εκδόθηκαν τα τελωνειακό παραστατικά. 

Από την ενημέρωση του βιβλίου πρέπει να προκύπτει 
για κάθε χρονική περίοδο (ημερήσια, εβδομαδιαία, μη¬ 
νιαία), συγκεντρωτικά και αναλυτικά, ανά εμπόρευμα, 
η κίνηση των ποσοτήτων (χρέωση - πίστωση) και το 
εναπομένον υπόλοιπο. 

4. Ο χρόνος παραμονής των εμπορευμάτων σε χώρους 
τελωνειακής αποθήκευσης της παρούσας ορίζεται σε 
σαράντα πέντε (45) ημέρες. 

Η αρμόδια Τελωνειακή Περιφέρεια, κατόπιν αίτησης 
του ενδιαφερομένου αποθηκευτή και για δεόντως αιτιο¬ 
λογημένους λόγους, δύναται να χορηγεί παράταση της 
ανωτέρω προθεσμίας κατά τριάντα (30) ημέρες, η οποία 
κοινοποιείται άμεσα στο αρμόδιο Τελωνείο Ελέγχου. 

5. Κατά την παραμονή των εμπορευμάτων σε καθε¬ 
στώς τελωνειακής αποθήκευσης της παρούσας δεν 
επιτρέπεται: 

- οποιαδήποτε παράδοση (πώληση) των εμπορευμά¬ 
των, πλην αυτής που πραγματοποιεί ο αποθηκευτής 
προς το δικαιούχο απαλλαγής πρόσωπο, με την τήρηση 
από τον ίδιο των προβλεπόμενων τελωνειακών διατυ¬ 
πώσεων για τον εφοδιασμό πλοίων και αεροσκαφών, 

- οποιαδήποτε εργασία μεταποίησης των εμπορευ¬ 
μάτων, 

- οποιαδήποτε εκτέλεση συνήθων εργασιών, με εξαί¬ 
ρεση εκείνες που θεωρούνται απαραίτητες για τη δια¬ 
τήρηση της κατάστασης των εμπορευμάτων. 

Αρθρο 10 

Διαδικασία υπαγωγής στο καθεστώς 
της τελωνειακής αποθήκευσης 

και απαλλαγής από το φόρο προστιθεμένης αξίας 

1. Μη κοινοτικά εμπορεύματα τίθενται σε ελεύθερη 
κυκλοφορία με την τήρηση των όρων, προϋποθέσεων 
και διατυπώσεων που προβλέπονται από τις διατάξεις 
του Κοινοτικού Τελωνειακού Κώδικα, την επιβολή ή νό¬ 
μιμη απαλλαγή των δασμολογικών επιβαρύνσεων και 
την εφαρμογή τυχόν μέτρων εμπορικής πολιτικής με 
ταυτόχρονη υπαγωγή σε καθεστώς τελωνειακής απο¬ 
θήκευσης και απαλλαγή του αναλογούντος φόρου προ- 
στιθεμένης αξίας κατά το χρονικό διάστημα παραμονής 
τους στο καθεστώς. 

Η υπαγωγή στο καθεστώς της τελωνειακής αποθή¬ 
κευσης πραγματοποιείται με την κατάθεση από τον 
αποθηκευτή του προβλεπόμενου τελωνειακού παραστα¬ 
τικού θέσης σε ελεύθερη κυκλοφορία με την επιβολή ή 
νόμιμη απαλλαγή των δασμολογικών επιβαρύνσεων και 
την εφαρμογή τυχόν μέτρων εμπορικής πολιτικής. Επί 
του τελωνειακού παραστατικού, ο αναλογών ΦΠΑ βε- 

βαιώνεται αλλά δεν εισπράττεται και τίθεται η ένδειξη 
“ΑΠΑΛΛΑΓΗ ΦΠΑ Α.Υ.Ο...”. 

Τα παραστατικά θέσης σε ελεύθερη κυκλοφορία πα¬ 
ραμένουν σε εκκρεμότητα στην αρμόδια Τελωνειακή 
αρχή εισαγωγής και αντίγραφα αυτών αποστέλλονται 
στο αρμόδιο Τελωνείο Ελέγχου της τελωνειακής απο¬ 
θήκευσης εντός προθεσμίας πέντε (5) ημερών. 

2. Κατά την έξοδο των εμπορευμάτων από το καθε¬ 
στώς της τελωνειακής αποθήκευσης τηρούνται από τον 
αποθηκευτή οι διατυπώσεις εξαγωγής με τις οποίες 
πραγματοποιούνται οι εφοδιασμοί πλοίων και αεροσκα¬ 
φών με την υποβολή του προβλεπόμενου τελωνειακού 
παραστατικού εξαγωγής στο οποίο δηλώνεται το σχε¬ 
τικό φορολογικό στοιχείο παράδοσης (πώλησης) των 
εμπορευμάτων προς το δικαιούχο απαλλαγής πρόσωπο. 

3. Στις περιπτώσεις όπου: 

■ έχει παρέλθει η προθεσμία της παραγράφου 4 του 
άρθρου 9 χωρίς να έχουν πραγματοποιηθεί οι διατυπώ¬ 
σεις εξαγωγής της ανωτέρω παραγράφου 2, ή 

■ τα εμπορεύματα δεν διατεθούν σε δικαιούχο απαλ¬ 
λαγής πρόσωπο, 

ο αποθηκευτής υποχρεούται να καταβάλει τον ΦΠΑ 
που αναλογεί στα εισαγόμενα εμπορεύματα και έχει 
τύχει απαλλαγής κατά τη θέση τους στο καθεστώς 
τελωνειακής αποθήκευσης της παρούσας μαζί με τις 
προσαυξήσεις εκπρόθεσμης καταβολής κατά τα προ- 
βλεπόμενα στις διατάξεις της τελωνειακής νομοθεσίας. 

Για την καταβολή του οφειλόμενου ΦΠΑ, ο αρμόδιος 
αποθηκευτής, με τη λήξη της προθεσμίας της παραγρά¬ 
φου 4 του άρθρου 9 της παρούσας, απευθύνεται στο 
αρμόδιο Τελωνείο εισαγωγής στο οποίο παραμένει σε 
εκκρεμότητα το σχετικό παραστατικό εισαγωγής. Το 
Τελωνείο εισαγωγής ενημερώνει σχετικά με την κατα¬ 
βολή του ΦΠΑ το Τελωνείο Ελέγχου προκειμένου αυτό 
να ληφθεί υπόψη κατά τη σύνταξη της έκθεσης ελέγχου. 

4. Η αρμόδια Τελωνειακή αρχή εισαγωγής προβαίνει 
σε εκκαθάριση του καθεστώτος της τελωνειακής απο¬ 
θήκευσης της παρούσας με την εξόφληση των σχετικών 
παραστατικών, όσον αφορά τον ΦΠΑ, με την οριστική 
απαλλαγή ή την καταβολή του φόρου, βάσει των απο¬ 
τελεσμάτων της έκθεσης ελέγχου που αποστέλλεται 
από το αρμόδιο Τελωνείο Ελέγχου. 

5. Η υποχρέωση καταβολής του οφειλόμενου κατά την 
εισαγωγή ΦΠΑ γεννάται και σε περιπτώσεις μη ορθής 
ολοκλήρωσης των προβλεπόμενων από τον Κοινοτικό 
Τελωνειακό Κώδικα διατυπώσεων εξαγωγής. 

ΚΕΦΑΛΑΙΟ Δ' 

ΥΠΟΧΡΕΩΣΕΙΣ ΤΕΛΩΝΕΙΑΚΩΝ ΑΡΧΩΝ 
Άρθρο 11 

Έλεγχοι τελωνειακής αποθήκευσης - 
Εκθέσεις ελέγχου 

1. Το αρμόδιο Τελωνείο Ελέγχου της τελωνειακής 
αποθήκευσης: 


■ τηρεί τα αντίγραφα των παραστατικών εισαγωγής 
σε ξεχωριστό αρχείο ανά Τελωνειακή αποθήκη, 

■ πραγματοποιεί τακτικό έλεγχο, ανά εξάμηνο, για την 
εξακρίβωση της ορθής τήρησης της λογιστικής απο¬ 
θήκης και τη διαπίστωση συμφωνίας των λογιστικών 
καταχωρήσεων και των φυσικών αποθεμάτων, 

■ με το πέρας του ελέγχου συντάσσει σχετική έκθεση 
ελέγχου. 

2. Το αρμόδιο Τελωνείο Ελέγχου αποστέλλει, στο κατά 
περίπτωση αρμόδιο τελωνείο εισαγωγής, την έκθεση 
ελέγχου. Στην έκθεση αυτή αναφέρονται, αναλυτικά, τα 
παραστατικά εισαγωγής για τα οποία έχουν τηρηθεί 
ορθά οι διατυπώσεις λήξης του καθεστώτος Τελωνει- 
ακής αποθήκευσης καθώς και αυτά για τα οποία απαι¬ 
τείται η καταβολή του ΦΠΑ που έχει βεβαιωθεί επί των 
οικείων παραστατικών εισαγωγής. 

Το αρμόδιο Τελωνείο Ελέγχου της τελωνειακής απο¬ 
θήκευσης της παρούσας δύναται να πραγματοποιεί, 
εφόσον κρίνει σκόπιμο, και μη τακτικούς ελέγχους. 

3. Οι εκθέσεις των τακτικών και μη τακτικών ελέγχων 
κοινοποιούνται στην αρμόδια Τελωνειακή Περιφέρεια, 
στην αρμόδια Οικονομική Επιθεώρηση και στη 17η Δι¬ 
εύθυνση Τμήμα Ε' ΦΠΑ Εισαγωγών Εξαγωγών. 

Αρθρο 12 

Ειδικό Βιβλίο Αδειών 

Οι άδειες καταχωρούνται από την αρμόδια Τελωνεια- 
κή Περιφέρεια, μηχανογραφικά ή χειρόγραφα, σε Ειδικό 
Βιβλίο Αδειών, το οποίο περιλαμβάνει την ημερομηνία 
έκδοσης της άδειας, τον αύξοντα αριθμό αυτής, τον 
κάτοχο της άδειας λειτουργίας τελωνειακής αποθή¬ 
κευσης, τη διεύθυνση της αποθήκης, την επωνυμία και 
την έδρα της εταιρείας καθώς και την ημερομηνία της 
τυχόν ανάκλησης της άδειας. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 13 

Παραβάσεις - Κυρώσεις 

Κάθε παράβαση των όρων και προϋποθέσεων της 
παρούσας απόφασης θεωρείται, υπό την επιφύλαξη των 
διατάξεων περί λαθρεμπορίας, τελωνειακή παράβαση 
και διώκεται σύμφωνα με τις διατάξεις του Εθνικού 
Τελωνειακού Κώδικα. 

ΠΑΡΑΡΤΗΜΑ I 


ΑΙΤΗΣΗ ΓΙΑ ΑΔΕΙΑ ΛΕΙΤΟΥΡΓΙΑΣ ΑΠΟΘΗΚΗΣ ΤΕΛΩΝΕΙΑΚΗΣ ΑΠΟΘΗΚΕΥΣΗΣ 

(αριθ. ΠΟΑ. 1100 Α.Υ.Ο) 


ΑΪΤΩΝ 

(επωνυμία εταιρείας, ταχ. Δ/νση, 
τηλέφωνο, ίβχ, θ-γτοϊΙ) 

ΠΡΟΣ : 

ΓΕΝ. Δ/ΝΣΗ ΤΕΛΩΝΕΙΩΝ & Ε.Φ.Κ 
ΤΕΛΩΝΕΙΑΚΗ ΠΕΡΙΦΕΡΕΙΑ 

Αριθμός Φορολογικού Μητρώου αιτούντος 

Αριθμός ΕΟΚΙ αιτούντος 

Στοιχεία αποθηκευτικών εγκαταστάσεων αιτούντος 
(ταχυδρομική Δ/νση, εμβαδόν) 

Δηλώνω ότι διαθέτω άδεια λειτουργίας αποθήκης τελωνειακής αποταμίευσης : 

□ Ναι 

□ Οχι 

Αριθ. αδείας λειτουργίας αποθήκης 
τελωνειακής αποταμίευσης : 

Τελωνεία Εισαγωγής 

Τόπος και ημερομηνία 

Υπογραφή 

ΠΑΡΑΡΤΗΜΑ II 


ΑΔΕΙΑ ΛΕΙΤΟΥΡΓΙΑΣ ΑΠΟΘΗΚΗΣ ΤΕΛΩΝΕΙΑΚΗΣ ΑΠΟΘΗΚΕΥΣΗΣ 

(αριθ. ΠΟΑ. 1100 Α.Υ.Ο) 


ΓΕΝ. Δ/ΝΣΗ ΤΕΛΩΝΕΙΩΝ & Ε.Φ.Κ 

ΤΕΛΩΝΕΙΑΚΗ ΠΕΡΙΦΕΡΕΙΑ 

Δικαιούχος άδειας 

Αριθ. άδειας : 

Αριθμός Φορολογικού Μητρώου (Α.Φ.Μ) 

Αριθμός αναγνώρισης ΕΟΒΙ 


Τελωνειακή αποθήκη - Στοιχεία αποθηκευτικών εγκαταστάσεων 
(ταχυδρομική Δ/νση, εμβαδόν) 


Αριθ. άδειας λειτουργίας αποθήκης τελωνειακής αποταμίευσης 


Τελωνεία Εισαγωγής 


Αρμόδιο Τελωνείο Ελέγχου 


Με την παρούσα χορηγείται στο δικαιούχο πρόσωπο άδεια λειτουργίας τελωνειακής αποθήκευσης μη 
υποκείμενων σε ειδικό φόρο κατανάλωσης εμπορευμάτων με αναστολή καταβολής του ΦΠΑ βάσει της αριθ. 
ΠΟΑ. 1100 Α.Υ.Ο τα οποία προορίζονται να παραδοθούν ως εφόδια πλοίων και αεροσκαφών 


Τόπος και ημερομηνία 


Σφραγίδα 

Αριθμ. ΔΕΣ Α 1077518 ΕΞ 2013 

Επιλογή των προς έλεγχο παραγραφόμενων 
υποθέσεων 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του πρώτου εδαφίου της παραγρά¬ 
φου 3 καθώς και τις διατάξεις της παραγράφου 8 του 
άρθρου 66, του ν.2238/1994 (Φ.Ε.Κ. Α' 151), όπως ισχύουν. 

2. Τις διατάξεις του άρθρου 67 του ν.2238/1994 (Φ.Ε.Κ. 
Α' 151), καθώς και του άρθρου 48 του ν.2859/2000 (Φ.Ε.Κ. 
Α’248), όπως ισχύουν. 

3. Τις διατάξεις της παραγράφου 4 του άρθρου 13 του 
ν.2601/1998 (Φ.Ε.Κ. Α’81). 

4. Τις διατάξεις του άρθρου 80 του ν.3842/2010 (Φ.Ε.Κ. 
Α’58), όπως ισχύουν. 

5. Τις διατάξεις των άρθρων 1-13 του ν.3888/2010 (Φ.Ε.Κ. 
Α' 175). 

6. Τ ις διατάξεις του άρθρου 67α του Κ.Φ.Ε. 

7. Την ΠΟΑ. 1037/2005 (Φ.Ε.Κ. Β' 302) Απόφαση του 
Υπουργού Οικονομίας και Οικονομικών. 

8. Την ΠΟΑ. 1066/2011 (Φ.Ε.Κ. Β' 647) Απόφαση του 
Υφυπουργού Οικονομικών. 

9. Την ΠΟΑ. 1072/2011 (Φ.Ε.Κ. Β' 577) Απόφαση του 
Υφυπουργού Οικονομικών, όπως ισχύει. 

10. Την ΠΟΑ. 1178/2011 (Φ.Ε.Κ. Β' 2071) Απόφαση του 
Αναπληρωτή Υπουργού Οικονομικών, όπως ισχύει. 

11. Τις διατάξεις των παραγράφων 1, 2, 3 του άρθρου 
34 του ν.4141/2013 (Φ.Ε.Κ. Α’ 81). 

12. Τ ις διατάξεις της παραγράφου 4 του άρθρου 35 και 
των παραγράφων 4 και 6 του άρθρου 37 του ν.4141/2013 
(Φ.Ε.Κ. Α’81). 

13. Τις διατάξεις του άρθρου 169 του ν.4099/2012 (Φ.Ε.Κ. 
Α’ 250) και τις διατάξεις του άρθρου 47 του ν.3614/2007 
(Φ.Ε.Κ. Α’ 267). 

14. Την αριθμ.Δθα 1027061 ΕΞ 2013/14.2.2013 Απόφαση 
του Υπουργού Οικονομικών «Σύσταση, συγκρότηση και 
ορισμός μελών Ομάδας εργασίας για την αξιολόγηση 
των κριτηρίων - κανόνων επιλογής υποθέσεων Φο¬ 
ρολογίας Εισοδήματος και λοιπών φορολογιών προς 
έλεγχο, με τις διατάξεις της παρ.1 του άρθρου 80 του 
ν.3842/2010 (Α’ 58)» καθώς και το με αρ.πρωτ.8/27.2.2013 
έγγραφο πόρισμα της παραπάνω ομάδας εργασίας. 

15. Την αριθμ. Δ6α 1015213 ΕΞ 2013/28.1.2013 (Φ.Ε.Κ. Β' 
130) Απόφαση του Υπουργού Οικονομικών και του Υφυ¬ 
πουργού Οικονομικών «Μεταβίβαση αρμοδιοτήτων στον 
Γενικό Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών». 

16. Ότι από τις διατάξεις της απόφασης αυτής δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Από τις ανέλεγκτες υποθέσεις Φορολογίας Εισο¬ 
δήματος και λοιπών φορολογιών των οποίων επίκειται 
ο χρόνος παραγραφής, επιλέγονται προς έλεγχο οι 
υποθέσεις και τα οικονομικά έτη σύμφωνα με το με 
αριθμ. πρωτ. 8/27.2.2013 έγγραφο πόρισμα και το με 
αριθ. πρωτ. ΔΕΣ Α 1046979 ΕΞ 2013/14.3.2013 έγγραφο 
Ανάλυσης και Σχεδιασμού των κριτηρίων, της ομάδας 
εργασίας που συγκροτήθηκε με την αριθμ. Δ6Α1027061 
ΕΞ 2013/14.2.2013 Υπουργική Απόφαση. 

2. Επιπλέον των υποθέσεων που θα επιλεγούν για 
έλεγχο με βάση τα παραπάνω κριτήρια ανάλυσης κιν¬ 
δύνου ορίζεται πρόσθετο δείγμα σε ποσοστό μέχρι 20% 
το οποίο επιλέγεται από τον Προϊστάμενο της κάθε 


(3) ελεγκτικής υπηρεσίας χωρίς τη χρησιμοποίηση μεθόδων 
ανάλυσης κινδύνου, αλλά με βάση εν γένει επιβαρυντικά 
στοιχεία που βρίσκονται στην υπηρεσία. 

3. Ο αριθμός των υποθέσεων που θα σταλεί σε κάθε 
Ελεγκτική Υπηρεσία συμπεριλαμβανομένων και των Δ.Ε. 
Κ Αθηνών και Θεσσαλονίκης θα είναι ανάλογος, με τον 
αριθμό των πραγματικά υπηρετούντων ελεγκτών και 
συγκεκριμένα πέντε (5) υποθέσεις ανά ελεγκτή. Επι¬ 
πλέον μία (1) υπόθεση σε κάθε ελεγκτή θα αναθέσει ο 
Προϊστάμενος της υπηρεσίας σύμφωνα με τα οριζόμενα 
στην παράγραφο 2 της παρούσας. 

4. Για τις παραγραφόμενες υποθέσεις που έχουν εκδο- 
θεί εντολές ελέγχου και ήδη έχει γίνει έναρξη του ελέγ¬ 
χου, ο έλεγχος αυτός θα ολοκληρωθεί υποχρεωτικά. 

5. Γ ια όσες υποθέσεις έχουν εκδοθεί εντολές, αλλά 
δεν έχει γίνει έναρξη ελέγχου, καθώς επίσης και για 
υποθέσεις των οποίων εκκρεμεί η έκδοση εντολής μετά 
από παραγγελία εισαγγελικών λειτουργών ή επιθεωρη¬ 
τών, θα δοθούν σύντομα νέες οδηγίες σχετικά με το 
χειρισμό τους. 

6. Επίσης, από το Κέντρο Ελέγχου Φορολογούμενων 
Μεγάλου Πλούτου (Κ.Ε.ΦΟ.ΜΕ.Π) που συστάθηκε σύμ¬ 
φωνα με τις διατάξεις του άρθρου 34 του ν.4141/2013 
(Φ.Ε.Κ. Α’ 81/5.4.2013) θα ελεγχθούν όλες οι υποθέσεις 
των ειδικών συνεργείων που ανατέθηκαν με τις με αρ. 
πρωτ. ΔΕΛ Α 1139975/2012 και ΔΕΛ Α 1016842/2013 απο¬ 
φάσεις του Υφυπουργού Οικονομικών στο Δ.Ε.Κ. Αθη¬ 
νών. Επιπλέον σε κάθε ελεγκτή του Κ.Ε.ΦΟ.ΜΕ.Π. θα 
ανατεθούν προς έλεγχο τρεις (3) υποθέσεις Φυσικών 
Προσώπων οι οποίες επιλέγονται με κριτήρια ανάλυσης 
κινδύνου όπως αυτά καθορίστηκαν από τη Διεύθυνση 
Φορολογικής Συμμόρφωσης. 

7. Οι ελεγκτές του ΔΕΚ Θεσσαλονίκης που ασχολού¬ 
νται με υποθέσεις φορολογουμένων μεγάλου πλούτου, 
θα ολοκληρώσουν τους ελέγχους των ειδικών συνερ¬ 
γείων που έχουν ανατεθεί στο Δ.Ε.Κ. Θεσσαλονίκης, 
με την με αρ. πρωτ. ΔΕΛ Α 1139975/2012 απόφαση του 
Υφυπουργού Οικονομικών. 

8. Επίσης υποχρεωτικά, θα διενεργηθεί ο έλεγχος 
σε επιχειρήσεις για τα οικονομικά έτη 2004 και 2005, 
για την ανάκτηση κρατικών ενισχύσεων, σύμφωνα με 
τις διατάξεις του άρθρου 169 του ν.4099/2012 και σε 
επιχειρήσεις στις οποίες έχει γίνει ολική ανάκτηση 
των ενισχύσεων, με τις διατάξεις του άρθρου 47 του 
ν.3614/2007 και θα διενεργηθεί επανυπολογισμός των 
τόκων, σύμφωνα με τις διατάξεις της περ.ζ’παρ.1 του 
άρθρου 169 του ν.4099/2012. 

Η επιλογή των ως άνω υποθέσεων θα γίνει κεντρικά 
από τη Γενική Διεύθυνση Φορολογικών Ελέγχων και 
Είσπραξης Δημοσίων Εσόδων. 

9. Σύμφωνα με τις διατάξεις της παραγράφου 6 του 
άρθρου 37 του ν.4141/2013, στις επιλεγμένες υποθέσεις 
θα προσδιορίζεται και η προς έλεγχο χρήση ή χρήσεις, 
με βάση τα επιμέρους στοιχεία της υφιστάμενης μορι- 
οδότησης (ύψος μορίων ανά χρήση). 

10. Η Γενική Διεύθυνση Φορολογικών Ελέγχων και Εί¬ 
σπραξης Δημοσίων Εσόδων στο πλαίσιο των αρμοδιο¬ 
τήτων της, θα μπορεί να προβαίνει σε ανάλυση κινδύνου 
για ανάδειξη υποθέσεων υψηλού φορολογικού ενδιαφέ¬ 
ροντος , βάσει συγκεκριμένων ή ειδικών κριτηρίων που 
εκείνη μπορεί να ορίσει. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 10 Μαΐου 2013 

Ο Γ ενικός Γ ραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

